Swyno Mwydod Cerdyn y Tre
Swyno Mwydod Cerdyn y
Swyno Mwydod Cerdyn y Trefnydd Ynglŷn â'r gweithgaredd Mae'r gweithgaredd hwn wedi'i gynllunio i wneud i blant ystyried mwydod a dirgryniadau. Mae tref Willaston, Swydd Gaer, yn cynnal pencampwriaeth swyno mwydod. A all y plant ymchwilio sut i gael y mwydod allan o'r ddaear? Trwy'r gweithgaredd hwn byddwch yn cynorthwyo'ch grŵp i: • Feddwl am sut i greu dirgryniadau i swyno mwydod • Arbrofi â gwahanol ddulliau o swyno mwydod WORM allan CHARMING o'r ddaear • Cofnodi eu canlyniadau a'u cyflwyno i'w rhannu â'r grŵp. Rhestr o adnoddau • Bwcedi o ddŵr i wlychu'r ddaear. • Llinyn, prennau mesur metr, pegiau i fachu'r llinyn mewn sgwariau ar y cae. Gallech chi ddefnyddio cylchoedd Addysg Gorfforol mawr neu rywbeth tebyg yn lle hynny. • Cynhwysyddin pridd, mwsogl neu gompost llaith i roi'r mwydod wedi'u swyno ynddyn nhw. • Amserwyr • Detholiad o wrthrychau i'r plant ddewis o'u plith - e.e. ffyrc gardd neu hen ffyrc cegin i'w seinio, drymiau neu offerynnau cerddorol eraill y gellir eu taro. Offerynnau cerddorol y gellir eu chwythu, batiau rownderi neu rywbeth tebyg i daro'r ddaear, hambyrddau neu rywbeth metelaidd neu bren i neidio neu dap-ddawnsio arnyn nhw ac ati - mae croeso i chi ddefnyddio'ch dychymyg. WORM CHARMING
Beth i'w wneud 1. Darllenwch y CERDYN GWEITHGAREDD er mwyn ymgyfarwyddo â'r gweithgaredd. Efallai y bydd gwefannau swyno mwydod yn ddefnyddiol ichi hefyd. 2. Gwiriwch y rhestr Adnoddau i sicrhau bod gennych yr adnoddau cywir. Efallai y bydd angen i chi wlychu'r ddaear ymlaen llaw os yw hi wedi bod yn sych iawn. 3. Gosodwch yr olygfa trwy drafod y stori newyddion gyda'r plant. 4. Anogwch dimau bach o blant (parau neu drioedd sydd orau) i benderfynu ble a sut y byddan nhw'n swyno'r mwydod. Efallai y bydd ar rai angen awgrymiadau i ddechrau. Gallen nhw ddefnyddio gwefan swyno mwydod i gael syniadau. 5. Sicrhewch eu bod wedi meddwl am wneud cymariaethau teg e.e. yr un llecyn o bridd a'r un faint o amser. Gallech ei redeg fel cystadleuaeth. 6. Atgoffwch nhw am drin y mwydod yn ysgafn a chadw'r mwydod a hwy eu hunain yn ddiogel. 7. Dosbarthwch botiau o bridd llaith, bwced o ddŵr a gadewch i'r swyno mwydod ddechrau! 8. Fe allech chi neu'r plant dynnu ffotograffau o'r broses. 9. Anogwch y plant i edrych ar y mwydod yn ofalus i ddarganfod rhagor amdanyn nhw. 10. Rhowch amser i'r plant rannu syniadau am yr hyn a ddigwyddodd. 11. Gallai plant gofnodi'r digwyddiad trwy wneud arddangosfa o ffotograffau neu ddarluniadau. Fel arall, gallen nhw greu pennawd neu stori newyddion. 12. Sicrhewch eu bod yn dychwelyd y mwydod yn ddiogel. 13. Mae heriau ychwanegol ar y CERDYN GWEITHGAREDD y gellir eu defnyddio os oes unrhyw amser hamdden neu os yw plant yn dymuno parhau i ymchwilio yn eu cartref ac ennill sticer bonws. Pethau i'w hystyried Efallai y bydd plant yn cael eu temtio i dynnu'r mwydod cyn iddyn nhw ddod allan o'r pridd. Gallai hynny niweidio'r mwydod ac ni fydd yn helpu i'w symud. WORM CHARMING Mynd gam ymhellach Mae croen mwydyn yn sensitif i dirgryniadau. Mae mwydod yn symud trwy ddefnyddio crebachiadau cyhyrol a gwrych ar eu croen. Gallwch chi glywed y gwrych pan fydd y mwydod yn symud ar bapur. Bydd chwiliad ar y rhyngrwyd gan ddefnyddio'r geiriau 'swyno mwydod' yn darparu llawer o gefndir gan gynnwys rheolau'r gystadleuaeth swyno mwydod. Hefyd mae fideo ar y wefan Guinness World Records. Defnyddiwch ddŵr yn unig ar y ddaear. Bydd hylif golchi'n dod â'r mwydod i fyny ond mae hyn digwydd oherwydd ei fod yn llidio eu croen a gallai eu lladd.